CELEX: C2006/096/27
Language: el
Date: 2006-04-22 00:00:00
Title: Υπόθεση T-438/05: Προσφυγή της  14ης Δεκεμβρίου 2005  — Daishowa Seiki κατά ΓΕΕΑ

22.4.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 96/14
            
         Προσφυγή της 14ης Δεκεμβρίου 2005 — Daishowa Seiki κατά ΓΕΕΑ
   (Υπόθεση T-438/05)
   (2006/C 96/27)
   Γλώσσα του δικογράφου της προσφυγής: η γερμανική
   Διάδικοι
   
      Προσφεύγουσα: Daishowa Seiki Co. Ltd (Osaka, Ιαπωνία) [εκπρόσωπος: δικηγόρος T. Krüger,]
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Tengelmann Warenhandelsgesellschaft KG (Mülheim, Γερμανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να κηρύξει άκυρη την απόφαση R 928/2004-1 του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 7ης Σεπτεμβρίου 2005·
            
         
               —
            
            
               να καταδικάσει το Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) στα δικαστικά έξοδα της παρούσας προσφυγής και της διαδικασίας προσφυγής R 928/2004-1.
            
         Ισχυρισμοί και κύρια επιχειρήματα
   Αιτούσα την καταχώριση κοινοτικού σήματος: Η προσφεύγουσα
   
      Σήμα προς καταχώριση: Το εικονιστικό σήμα «BIG PLUS» για προϊόντα της κατηγορίας 7 (εργαλειομηχανές από μέταλλο, εξαρτήματα αυτών και συμπλέκτες) — Αίτηση προς καταχώριση αριθ. 1 073 964
   Δικαιούχος του κατά τη διαδικασία ανακοπής αντιταχθέντος σήματος ή σημείου: Tengelmann Warenhandelsgesellschaft KG
   
      Αντιταχθέν δικαίωμα επί σήματος ή σημείου: Το εθνικό εικονιστικό σήμα «Plus» για προϊόντα, μεταξύ άλλων, των κατηγοριών 6 και 8
   Απόφαση του τμήματος ανακοπών: Απόρριψη της ανακοπής
   
      Απόφαση του τμήματος προσφυγών: Ακύρωση της αποφάσεως του τμήματος ανακοπής
   
      Λόγοι ακυρώσεως: Παράβαση του άρθρου 8 παράγραφος 1, στοιχείο β', του Κανονισμού 40/94 του Συμβουλίου, διότι δεν υφίσταται κίνδυνος συγχύσεως μεταξύ των αντιπαρατιθεμένων σημάτων, αφενός, λόγω ελλείψεως ομοιότητας προϊόντων και σημάτων, αφετέρου, διότι ο διακριτικός χαρακτήρας του αντιταχθέντος κατά τη διαδικασία ανακοπής σήματος περιορίζεται στη γραφική παράσταση.